《题大安驿诗大安驿距信州分水岭二十五里壁间有鲍娘题诗云鸡声哽入江南路柳暗莺残别是春因题 其二》
宋代·李正民

两州水向岭头分，入眼溪山处处新。春色故应无彼此，江南未必胜瓯闽。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。